***Výbor Národnej rady Slovenskej republiky***

 ***pre financie a rozpočet***

 **38. schôdza výboru**

Číslo: KNR-VFR-0210/2025-5

**182**

**Uznesenie**

**Výboru Národnej rady Slovenskej republiky pre financie a rozpočet**

**zo 4. februára 2025**

## Výbor Národnej rady Slovenskej republiky pre financie a rozpočet prerokoval návrh poslanca Národnej rady Slovenskej republiky Daniela KARASA na vydanie zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov (tlač 432) v  druhom čítaní a

1. **súhlasí s**

## návrhom poslanca Národnej rady Slovenskej republiky Daniela KARASA na vydanie zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov (tlač 432);

1. **odporúča**

**Národnej rade Slovenskej republiky**

## návrh poslanca Národnej rady Slovenskej republiky Daniela KARASA na vydanie zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov (tlač 432) schváliť so zmenami a doplnkami uvedenými v prílohe tohto uznesenia;

1. **ukladá**

**predsedovi výboru**

 **informovať** o výsledku prerokovania uvedeného návrhu zákona gestorský výbor – Ústavnoprávny výbor Národnej rady Slovenskej republiky.

 **Ján Blcháč, v. r.**  predseda výboru

**Igor Válek, v. r.**

**Marián Viskupič, v. r.**

overovatelia

**P r í l o h a**

**k uzneseniu Výboru**

**Národnej rady Slovenskej republiky**

**pre financie a rozpočet**

**č. 182 zo 4. februára 2025**

**Pozmeňujúce a doplňujúce návrhy**

**k návrhu poslanca Národnej rady Slovenskej republiky Daniela KARASA na vydanie zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov(tlač 432)**

1. V čl. I 5. bode § 125a ods. 2 druhej vete sa slová „výmera odchodného“ nahrádzajú slovami „výška predčasného odchodného“ a v tretej vete sa slovo „odchodné“ nahrádza slovami „predčasné odchodné“.

Ide o legislatívno-technickú úpravu, ktorou sa zjednocuje terminológia v rámci navrhovaného ustanovenia, ktoré upravuje predčasné odchodné.

1. V čl. I 16. bode § 134 ods. 2 úvodnej vete a v písmene d) sa za slová „výsluhový dôchodok“ vkladajú slová „prokurátora“.

Ide o legislatívno-technickú úpravu, ktorou sa zjednocuje terminológia v rámci navrhovaného ustanovenia.

1. V čl. I 17. bode (§ 134 ods. 4) sa na konci novelizačného bodu pripája čiarka a tieto slová: „v  písmene a) sa za slová „zomretom manželovi“ vkladajú slová „alebo vyhlásenom za mŕtveho“, v písmene b) sa za slovo „zomretej manželke“ vkladajú slová „alebo vyhlásenej za mŕtvu“ a v písmene c) sa za slová „bol prokurátorom“ vkladajú slová „alebo po rodičovi vyhlásenom za mŕtveho alebo po osvojiteľovi vyhlásenom za mŕtveho, ktorý bol prokurátorom“.

Ide o legislatívno-technickú úpravu. V čl. I 17. bod § 134 ods. 4 sa navrhuje spresnenie ustanovenia, kde sa dopĺňa vyhlásenie prokurátora za mŕtveho s rovnakými právnymi účinkami ako pri smrti prokurátora. V tejto súvislosti sa navrhuje doplnenie textu § 134, konkrétne textu písmen a) až c) o pojem „vyhlásený za mŕtveho“ tak, aby text jednotlivých písmen bol obsahovo a vecne súladný s úvodnou vetou § 134 (do ktorej bol doplnený pojem „vyhlásený za mŕtveho“), nakoľko úprava písmen a) až c) by aj po zmene upravovala výlučne iba vzťahy po zomretom.

4. V čl. I 22. bode § 135 ods. 3 sa slová „dôchodku za“ nahrádzajú slovami „dôchodku prokurátora za“ a v odseku 4 sa za slovo „dôchodok“ vkladajú slová „prokurátora patrí prokurátorovi“.

Ide o legislatívno-technickú úpravu, ktorou sa precizuje navrhovaná terminológia.

5. V čl. I 25. bode (§ 135 ods. 7) sa slová „prvej a druhej vete“ vypúšťajú a za slová „na konci“ sa vkladajú slová „prvej a druhej vety“.

Ide o legislatívno-technickú úpravu, ktorou sa precizuje znenie legislatívneho pokynu.

6. V čl. I 27. bode § 135 ods. 9 sa za slová „na konci“ vkladajú slová „prvej vety“.

Ide o legislatívno-technickú úpravu, ktorou sa precizuje znenie legislatívneho pokynu.

7. V čl. I 33. bode (§ 137 ods. 1) sa na konci pripájajú tieto slová: „a na konci sa pripájajú tieto slová: „alebo jeho vyhlásenia za mŕtveho“.

Ide o legislatívno-technickú úpravu, ktorou sa dopĺňa ustanovenie týkajúce sa zániku práva na príplatok za výkon funkcie prokurátora a výsluhový dôchodok prokurátora, tak ako je to navrhované v rámci jednotlivých novelizačných bodov predloženého návrhu zákona.

8. V čl. I 34. bode § 137 ods. 2 sa za slová „alebo výsluhový dôchodok“ vkladá slovo „prokurátora“.

Ide o legislatívno-technickú úpravu, ktorou sa precizuje navrhovaná terminológia v rámci návrhu zákona.

9. V čl. I 42. bode (§ 141 ods. 2 druhej vete) sa pred slová „vypláca príplatok“ vkladá slovo „sa“.

Ide o legislatívno-technickú úpravu, ktorou sa dopĺňa chýbajúce slovo.